SUPER จ่ายไฟโซลาร์ฟาร์มเวียดนาม 50 MW หนุนกำลังผลิตรวมกว่าพันเมกะวัตต์
SUPER จ่ายไฟโซลาร์ฟาร์มเวียดนาม 1 โครงการ ขนาดกำลังผลิต 50 MW หนุนกำลังผลิตรวม 1,005.32 เมกะวัตต์
SUPER จ่ายไฟโซลาร์ฟาร์มเวียดนาม 1 โครงการ ขนาดกำลังผลิต 50 MW หนุนกำลังผลิตรวม 1,005.32 เมกะวัตต์
27 ธ.ค. 2562

บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ระบุว่า เมื่อวันที่ 24 ธ.ค.ที่ผ่านมา Sinenergy Ninh Thuan Power Limited Liability Company ซึ่งเป็นบริษัทย่อย ได้จ่ายไฟฟ้าเข้าระบบเชิงพาณิชย์ (COD) ให้กับการไฟฟ้าเวียดนาม (EVN) จำนวน 1 โครงการ ซึ่งเป็นโครงการโรงไฟฟ้าพลังงานแสงอาทิตย์ กำลังการผลิต 50 เมกะวัตต์ (MW)
ทั้งนี้ส่งผลให้โครงการโรงไฟฟ้าพลังงานแสงอาทิตย์ของบริษัทย่อยของ SUPER ได้จ่ายไฟฟ้าเข้าระบบเชิงพาณิชย์ ให้กับการไฟฟ้าเวียดนาม  เป็นจำนวนรวมทั้งสิ้น 5 โครงการ กำลังการผลิตรวม 236.72 เมกะวัตต์ และเมื่อรวมโครงการโรงไฟฟ้าพลังงานแสงอาทิตย์ของบริษัทย่อยของ SUPER ในประเทศไทยที่จ่ายไฟฟ้าเข้าระบบเชิงพาณิชย์แล้ว จำนวน 768.60 เมกะวัตต์ จะทำให้มีจำนวนรวมทั้งสิ้น 1,005.32 เมกะวัตต์